AIŠKINAMASIS RAŠTAS

Dėl pritarimo uždarajai akcinei bendrovei „Molėtų vanduo“ imti paskolą

**1. Parengto tarybos sprendimo projekto tikslai ir uždaviniai**

Uždarosios akcinės bendrovės „Molėtų vanduo“ (toliau-Bendrovė) valdyba 2016 m. gruodžio 12 d. raštu Nr. IS-146 „Dėl pritarimo UAB „Molėtų vanduo“ valdybos sprendimui imti paskolą projekto įgyvendinimui, įkeičiant bendrovės turtą“ (pridedama) kreipėsi į Molėtų rajono savivaldybės tarybą, prašydama pritarti valdybos sprendimui leisti imti Bendrovei iki 500 (penkių šimtų) tūkstančių Eur ilgalaikę paskolą projekto „Vandens tiekimo ir nuotekų tvarkymo infrastruktūros plėtra ir rekonstrukcija Molėtų rajone (Inturkėje (Pakrovų k.), Giedraičiuose, Alantoje)“ įgyvendinimui, įkeičiant bendrovės turtą.

Molėtų rajono savivaldybės taryba 2016 m. kovo 31 d. sprendimu Nr. B1-80 „Dėl Molėtų rajono savivaldybės tarybos 2016 m. vasario 19 d. sprendimo Nr. B1-41 „Dėl projekto „Molėtų rajono gyvenviečių geriamojo vandens tiekimo, nuotekų tvarkymo sistemų ir valymo įrenginių įrengimas bei rekonstrukcija“ įgyvendinimo“ pakeitimo“ pritarė projekto „Vandens tiekimo ir nuotekų tvarkymo infrastruktūros plėtra ir rekonstrukcija Molėtų rajone (Inturkėje (Pakrovų km.), Giedraičiuose, Alantoje)“ (toliau – Projektas) įgyvendinimui. Projektas bus įgyvendinamas 2017-2019 metais, bendra Projekto vertė – 1614992 Eur, iš jų: 1066332,00 Eur ES struktūrinės paramos lėšos ir 548660,00 Eur Projekto Pareiškėjo – Bendrovės lėšos. Bendrovė per 2017, 2018 ir 2019 metus priskaitys apie 480 tūkst. Eur privalomųjų atskaitymų ilgalaikio turto atstatymui, tačiau šios lėšos bus panaudotos būtiniausioms Bendrovės investicijoms. Įvertinusi savo finansines galimybes, Bendrovė prašo leidimo imti ilgalaikę iki 500 tūkst. Eur paskolą. Šiuo metu Bendrovė vykdo Projekto statybos darbų pirkimo procedūras, todėl nežinoma tiksli reikalingų skolintis lėšų suma.

Parengto sprendimo projekto tikslas – pritarti uždarosios akcinės bendrovės „Molėtų vanduo“ (toliau – Bendrovė) valdybos sprendimui leisti imti Bendrovei iki 500 (penkių šimtų) tūkstančių Eur ilgalaikę paskolą Projekto įgyvendinimui, įkeičiant Bendrovės nekilnojamąjį turtą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 3 dalies 9 punktas, 4 dalis;

Lietuvos Respublikos akcinių bendrovių įstatymo 20 straipsnio 2 dalis;

Uždarosios akcinės bendrovės „Molėtų vanduo“ įstatų, patvirtintų Molėtų rajono savivaldybės tarybos 2016 m. balandžio 29 d. sprendimu Nr. B1-91 „Dėl uždarosios akcinės bendrovės „Molėtų vanduo“ 2015 m. finansinių ataskaitų rinkinio tvirtinimo ir pelno (nuostolių) paskirstymo ir įstatinio kapitalo mažinimo“, 60 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – jeigu taryba pritars Bendrovės valdybos sprendimui leisti imti Bendrovei ilgalaikę paskolą Projekto įgyvendinimui, įkeičiant nekilnojamąjį turtą, Bendrovė turės lėšų, kurios reikalingos sėkmingai įvykdyti Projektą.

Neigiamų pasekmių nenumatoma, tik Bendrovė savo biudžete turės planuoti lėšas paskolos ir palūkanų gražinimui.

 **4. Priemonės sprendimui įgyvendinti**

Bendrovės valdyba priims sprendimą leisti imti paskolą.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Uždaroji akcinė bendrovė „Molėtų vanduo“.